Diari Oficial de la Generalitat Valenciana


Sumari del DOGV 4683, del 03-02-2004 (2004/954)

ACORD de 30 de gener de 2004, del Consell de la Generalitat, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, sa, pel qual s'amplia el seu capital social i es modifiquen els seus Estatuts.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/954


Data del document
:   30-01-2004

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * legislació
    * capital social
    * ampliació de capital
    * reglament intern
    * empresa pública
    * societat mercantil

ACORD de 30 de gener de 2004, del Consell de la Generalitat, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, sa, pel qual s'amplia el seu capital social i es modifiquen els seus Estatuts. [2004/M954]
  
El Consell de la Generalitat, en la reunió del dia 30 de gener de 2004, va adoptar l'acord següent:
  
El Text Refós de la Llei de Societats Anònimes, aprovat pel Decret Legislatiu 1564/1989, de 22 de desembre, establix en els articles 144 i 152 que tant la modificació dels Estatuts com l'ampliació del capital social correspon acordar-la a la Junta General d'Accionistes.
  
La Generalitat és l'únic soci de la mercantil Ciutat de les Arts i de les Ciències, SA, per això correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels Estatuts de la societat com l'ampliació del seu capital social, d'acord amb el que establixen els Estatuts de la societat, aprovats pel Decret 225/1991, de 9 de desembre, del Consell de la Generalitat.
  
Per tot això, el Consell de la Generalitat, reunit a València el dia 30 de gener de 2004, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els punts següents de l'ordre del dia de la sessió:
  
1r. Ampliació del capital social de la mercantil en cent set milions tres-cents quatre mil euros (657.534.725 e), mitjançant l'emissió de 26.826 noves accions nominatives, de 4.000 euros de valor nominal cada una d'elles, de la mateixa sèrie i classe que les ja existents.
  
2n. Modificació de l'article 7 dels Estatuts socials, fixant el capital social en tres-cents quaranta-nou milions dos-cents setanta-dos mil euros, dividit en 87.318 accions nominatives de 4.000 euros de valor nominal cada una d'elles.
  
3r. Autorització al president i al secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
4t. Autorització el secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat ja que, en tractar-se d'una empresa pública de la Generalitat, esta n'és soci únic.
  
Després de la deliberació oportuna i en no haver-hi intervencions la constància de les quals se sol·licita, el Consell de la Generalitat, en la seua condició de Junta General d'Accionistes, amb el caràcter d'universal, per unanimitat
  
ACORDA
  
Primer
  
Ampliar el capital social en la xifra de cent set milions tres-cents quatre mil euros (994.967.690 e), mitjançant l'emissió de 26.826 noves accions nominatives, de 4.000 euros de valor nominal cada una d'elles, de la mateixa sèrie i classe que les ja existents, numerades correlativament des del número 60.493 al 87.318, ambdues inclusivament.
  
El dit augment de capital serà subscrit íntegrament per l'únic soci de la societat, i es desemborsa per este de la manera següent:
  
- 05.301.016 d'euros mitjançant aportacions dineràries en efectiu, en este acte.
  
- La quantitat pendent, que ascendix a 00.366.706 euros, serà desemborsada mitjançant aportacions dineràries en efectiu en dos pagaments fraccionats, a saber, el primer de 51.402.096 d'euros en el mes de març de 2004 i el segon de 92.977.010 euros en el mes d'octubre de 2004.
  
L'acord s'adopta tenint en compte l'informe del Consell d'Administració de data 12 de gener de 2004, que s'ha posat a disposició del soci únic.
  
Segon
  
Modificar l'article 7 dels Estatuts socials, elevant el capital social en igual quantitat a la de l'ampliació del capital acordada. La nova redacció de l'article dels Estatuts socials serà la següent:
  
«Article 7
  
El capital social es fixa en 882.525.473 euros dividit en 87.318 accions nominatives, numerades correlativament de l'u al vuitanta-set mil tres-cents divuit, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 60.492 es troben íntegrament desemborsades. Les accions números 60.493 a 87.318 es troben desemborsades tan sols en un 32,27%. La part no desemborsada ascendeix a la xifra de 82.536.573 euros. Els desemborsaments pendents s'efectuaran mitjançant aportacions dineràries en efectiu, en dos terminis fraccionats, a saber, el primer de 32.539.417 d'euros en el mes de març de 2004 i el segon de 88.523.525 euros en el mes d'octubre de 2004.
  
En representació d'estes accions s'emetrà un títol múltiple».
  
Tercer
  
Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
València, 30 de gener de 2004
  
El conseller secretari del Consell de la Generalitat,